Държавен вестник, бр. 53, 2006 г., стр. 123

Б Р О Й  53
Д Ъ Р Ж А В Е Н   В Е С Т Н И К
С Т Р .  123
10. Вид и размер на гаранциите за изпълнение на
задълженията по договора за концесия—авансово
плащане на годишното концесионно възнагражде-
ние до края на март на съответната година и залог
върху депозита за участие в конкурса за определяне
на концесионера.
11. Концесионно възнаграждение—първоначал-
ният размер на годишното концесионно възнаграж-
дение, под което не се приемат предложения за учас-
тие в конкурса, е 5640 лв. Концесионното възнаг-
раждение се плаща чрез банков превод по IBAN: BG75
REXI 9320 8401 5701 11, код за вид плащане 44 57 00,
BIC код REXIBGSF при “ДЗИ Банк”—АД, клон Сли-
вен. За първата година на концесията концесионе-
рът е освободен от плащането на концесионно въз-
награждение.
12. Други изисквания, свързани с концесията—
приложимо право по отношение на концесията е
българското; всички спорове между страните по
концесионния договор се решават по взаимно съг-
ласие, а в случай на непостигане на съгласие споро-
вете се решават от определен в договора за концесия
арбитражен съд.
 13. Възлага на кмета на община Сливен да орга-
низира конкурс за определяне на концесионера съг-
ласно изискванията на Наредбата за предоставяне
на общински концесии. Конкурсът да се проведе от
комисия с председател—зам.-кмет на община Сли-
вен, и 8 членове, от които не по-малко от 2/3 общин-
ски съветници.
Председател: Ив. Андреев
45599
РЕШЕНИЕ № 839
от 26 януари 2006 г.
На основание чл. 69, ал. 1, т. 6 и чл. 71, ал. 1, т. 1
ЗОС, чл. 50, т. 6 ЗФВС, чл. 21, ал.1, т. 8 ЗМСМА,
чл. 9, 10 и 11 от Наредбата за предоставяне на об-
щински концесии, Общинският съвет—гр. Сливен,
реши:
1. Предоставя концесия с предмет—особено пра-
во на ползване върху спортен комплекс—публична
общинска собственост, намиращ се в с. Гавраилово,
община Сливен, състоящ се от спортен терен с площ
29,96 дка, представляващ имот № 000073 по плана
за земеразделяне на с. Гавраилово, заедно с пост-
роената в него масивна сграда на един етаж със
застроена площ 178 кв. м, състояща се от съблекал-
ни и сервизни помещения и плувен басейн с разме-
ри 25/12 м; стадион с площ 11,702 дка, представля-
ващ имот № 000074 по плана за земеразделяне на с.
Гавраилово и обектите, които концесионерът ще
изгради в спортния комплекс със свои средства.
2. Срок на концесията—30 години, с възмож-
ност за продължаването му при условията на чл. 68,
ал. 2 ЗОС.
3. Начин на определяне на концесионера—чрез
конкурс.
4. Депозит за участие в конкурса—1250 лв., вне-
сени по IBAN—BG75 REXI 9320 8401 5701 11, BIC
код REXIBGSF при “ДЗИ Банк”—АД, клон Сливен.
5. Основни права на концесионера:
5.1. особено право на ползване върху спортния
комплекс в с. Гавраилово, община Сливен, и върху
спортните обекти и съоръжения, които концесионе-
рът ще изгради за своя сметка на територията му;
5.2. да възстанови футболното игрище;
5.3. изключително право да осъществява търгов-
ска дейност на територията на спортния комплекс;
5.4. да изгради на територията на спортния комп-
лекс търговска сграда с ресторант, кафе и хотелска
част с до 10 стаи, един открит плувен басейн, да ре-
конструира съществуващия плувен басейн и да изгра-
ди до шест бунгала с по две стаи и санитарен възел;
5.5. да ползва електрическата, водопроводната и
канализационната мрежа и водоизточника, намира-
щи се на територията на спортния комплекс, за осъ-
ществяване на дейността по поддържането му и на
търговската дейност;
5.6. да иска от концедента отстраняване на всяка
пречка за осъществяване на правата си и за изпъл-
нение на задълженията си по концесията, произхож-
даща от което и да е лице;
5.7. да запази собствеността си върху внесените в
спортния комплекс вещи за осъществяване на пра-
вата и изпълнение на задълженията си по концеси-
ята, които не са трайно прикрепени към земята и
сградите;
5.8. да иска изменение на договора за концесия
при условията на чл. 307 ТЗ.
6. Основни задължения на концесионера:
6.1. да плаща концесионното възнаграждение в
размера и сроковете, определени с концесионния
договор;
6.2. да поддържа спортния комплекс, намиращи-
те се на територията му съоръжения и зелени пло-
щи, съобразно определената с договора за концесия
степен на интензивност, независимо от реализира-
ните приходи от търговската дейност, която осъ-
ществява на негова територия;
6.3. да реконструира съществуващия в спортния
комплекс открит плувен басейн и футболно игрище;
6.4. да предоставя спортните съоръжения, вклю-
чени в спортния комплекс, за организиране на спор-
тни състезания и за тренировъчна дейност на спор-
тните клубове въз основа на отделен договор със
спортната организация, която организира състеза-
нието или тренировките;
6.5. да осигурява ежедневно по един час свободен
и безпрепятствен достъп на гражданите до спортните
обекти и съоръжения на спортния комплекс за уп-
ражняване на спорт за всички; графикът на свобод-
ния достъп да се определи в договора за концесия;
6.6. след прекратяване на договора за концесия
да върне на концедента спортния комплекс заедно с
изградените от него обекти, трайно прикрепени към
терена му;
6.7. да осъществява концесията при спазване на
изискванията за опазване на околната среда, защи-
тените със закон територии и обекти, националната
сигурност, отбраната на страната и обществения ред;
да осигурява опазването на обществения ред, здра-
вето, спокойствието и имуществото на посетители-
те на спортния комплекс;
6.8. да не допуска ползването на спортните обек-
ти и съоръжения за други цели, освен спортни; като
изключение, при условията на чл. 51, ал. 3 ЗФВС тези
обекти могат да се ползват и за културни и други
нужди и прояви от обществен характер;
6.9. да предоставя ползването на спортните обек-
ти и съоръжения на спортния комплекс с предимс-
тво на спортни организации, които организират
спортни състезания;
6.10. регистрираните клубове от селото да полз-
ват безвъзмездно футболното игрище за състезателна
и тренировъчна дейност по график, изготвен с кон-
цесионера.
7. Основни права на община Сливен като кон-
цедент: